CELEX: 32013R0492
Language: et
Date: 2013-05-28 00:00:00
Title: Komisjoni rakendusmäärus (EL) nr 492/2013, 28. mai 2013 , millega muudetakse määruseid (EÜ) nr 533/2007, (EÜ) nr 536/2007 ja (EÜ) nr 442/2009 seoses kõnealuste määruste kohaste imporditariifikvootide raames saada olevate kogustega

29.5.2013   
            
            
               ET
            
            
               Euroopa Liidu Teataja
            
            
               L 142/1
            
         KOMISJONI RAKENDUSMÄÄRUS (EL) nr 492/2013,
   28. mai 2013,
   millega muudetakse määruseid (EÜ) nr 533/2007, (EÜ) nr 536/2007 ja (EÜ) nr 442/2009 seoses kõnealuste määruste kohaste imporditariifikvootide raames saada olevate kogustega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus), (1) eriti selle artikli 144 lõiget 1 koostoimes artikliga 4,
   ning arvestades järgmist:
   
               (1)
            
            
               Komisjoni 14. mai 2007. aasta määrusega (EÜ) nr 533/2007, millega sätestatakse tariifikvootide avamine ja haldamine kodulinnulihasektoris, (2) komisjoni 15. mai 2007. aasta määrusega (EÜ) nr 536/2007, millega sätestatakse Ameerika Ühendriikidele eraldatud tariifikvootide avamine ja haldamine kodulinnulihasektoris, (3) ja komisjoni 27. mai 2009. aasta määrusega (EÜ) nr 442/2009, millega avatakse ühenduse tariifikvoodid sealihasektoris ja sätestatakse nende haldamine, (4) on avatud teatavad tariifikvootidega hõlmatud kodulinnu- ja sealihatoodete kogused.
            
         
               (2)
            
            
               Euroopa Liidu ja Ameerika Ühendriikide vahelise kirjavahetuse vormis lepinguga, mis on sõlmitud vastavalt 1994. aasta üldise tolli- ja kaubanduskokkuleppe (GATT) XXIV artikli lõikele 6 ja XXVIII artiklile seoses kontsessioonide muutmisega Bulgaaria Vabariigi ja Rumeenia loendis nende Euroopa Liiduga ühinemise käigus, heaks kiidetud nõukogu otsusega 2013/125/EL, (5) on ette nähtud, et liit tagab imporditariifikvootidega hõlmatud kodulinnu- ja sealihatoodete täiendavad kogused. Seepärast tuleks muuta asjaomaste liidu imporditariifikvootidega hõlmatud kodulinnu- ja sealihatoodete saada olevaid koguseid.
            
         
               (3)
            
            
               Määruseid (EÜ) nr 533/2007, (EÜ) nr 536/2007 ja (EÜ) nr 442/2009 tuleks seetõttu vastavalt muuta.
            
         
               (4)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 533/2007 I lisa muudetakse vastavalt käesoleva määruse I lisale.
   Artikkel 2
   Määruse (EÜ) nr 536/2007 I lisa muudetakse vastavalt käesoleva määruse II lisale.
   Artikkel 3
   Määruse (EÜ) nr 442/2009 I lisa muudetakse vastavalt käesoleva määruse III lisale.
   Artikkel 4
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Käesolevat määrust kohaldatakse alates kvoodiaastast, mis algab 1. juulil 2013.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. mai 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 299, 16.11.2007, lk 1.
   
      (2)  ELT L 125, 15.5.2007, lk 9.
   
      (3)  ELT L 128, 16.5.2007, lk 6.
   
      (4)  ELT L 129, 28.5.2009, lk 13.
   
      (5)  ELT L 69, 13.3.2013, lk 4.
   
      I LISA
      Määruse (EÜ) nr 533/2007 I lisa tabelit muudetakse järgmiselt:
      
                  1)
               
               
                  rühma nr P2 käsitlevas reas asendatakse veeru „Aastased kogused (tonnides)” kanne kandega „8 570”;
               
            
                  2)
               
               
                  rühma nr P3 käsitlevas reas asendatakse veeru „Aastased kogused (tonnides)” kanne kandega „2 705”;
               
            
                  3)
               
               
                  rühma nr P4 käsitlevas reas asendatakse veeru „Aastased kogused (tonnides)” kanne kandega „1 781”.
               
            
   
      II LISA
      Määruse (EÜ) nr 536/2007 I lisas asendatakse veeru „Toodete üldkogus (tonnides) alates 1. juulist 2006” kanne kandega „21 345” ning kõnealuse veeru pealkiri asendatakse pealkirjaga „Aastased kogused (tonnides)”.
   
   
      III LISA
      Määruse (EÜ) nr 442/2009 I lisa muudetakse järgmiselt:
      
                  1)
               
               
                  tabeli A osas järjekorranumbrit 09.0123 käsitlevas reas asendatakse neljanda veeru „Kogus tonnides (toote mass)” kanne kandega „6 135”;
               
            
                  2)
               
               
                  tabeli B osas järjekorranumbrit 09.4170 käsitlevas reas asendatakse neljanda veeru „Kogus tonnides (toote mass)” kanne kandega „4 922”.